Air France
Air France (fransuzcha talaffuzi: ​[ɛːʁ fʁɑ̃s]) – Air France-KLM aviakompaniyasining shoʻba korxonasi. Jahondagi eng yirik va qadimgi aviakompaniyalardan biri. Aviakompaniya KLM bilan qoʻshilishdan oldin 71 654 nafar xodimga ega fransuz milliy aviakompaniyasi boʻlgan (2005-yil yanvar holatiga koʻra). Aviakompaniya magistral va mintaqaviy samolyotlardan foydalanadi. Parij (Charles de Gaulle xalqaro aeroporti va Orly aeroporti), Lion va Nice aeroportlariga tayanadi. Air France SkyTeam xalqaro alyansining bir qismi boʻlib, uning Yevropadagi asosiy hamkorlari Alitalia va Aeroflot aviakompaniyalaridir. Aviakompaniya 1933-yil 7-oktyabrda tashkil etilgan. Hozirda 187 ta yoʻnalishga parvozlar amalga oshirilmoqda.